ATKV-Tienertoneelfinaal 2018: Jong teatermakers speel die verhoog warm. Kyk video's! - Afrikaans.com
Jong teatermakers speel die verhoog warm.
Afrikaans.com wens elke jong voornemende teatermaker en akteur in wording geluk met julle deelname aan die ATKV-Tienertoneel 2018!
Julle het verstom, vermaak en verras.
Die afgelope week is die Roodepoortteater se verhoog behoorlik warm gespeel. Gehore is vermaak, ontroer en bekoor en deelnemers kon uiteindelik 'n kans staan om as die wenner van die 54ste ATKV-Tienertoneelfinaal gekroon te word.
Die wengroep ontvang R30 000, die ATKV-Tienertoneelwisseltrofee en 'n speelvak tydens die Klein-Karoo Nasionale Kunstefees van 2019. Die naaswennergroep ontvang R20 000. Die toneelgroep wat in die derde plek aangewys is, ontvang R10 000. Die beste produksie deur slegs leerders ontvang prysgeld van R10 000.
(Foto's: Annemarie Wichmann)
Die beoordelaars het behoorlik kopgekrap, maar uiteindelik het die Hoër Meisieskool Bloemhof in Stellenbosch hulle die meeste met hul produksie tot stof l tot stilte – 'n paniekreaksie beïndruk en as wenners geseëvier.
Die produksie in die tweede plek is Eden, aangebied deur die Hoërskool Eldoraigne van Centurion.
Die Hoërskool Tygerberg van Kaapstad was in die derde plek met Vlot ter see.
Nog foto's van die finaal
Helpmekaar Kollege met GesertifiSEER
Hoërskool Tygerberg met Mister M en sy Mense
Hoërskool Noordheuwel met Tot die dood ons skei
Affies met Klub SINK
Plekke! (aangebied deur die Afrikaanse Hoër Seunskool) het tydens verlede jaar se finaal in die derde plek geëindig. Johann stap egter nie net weg met die eerste plek nie. Hy word ook as die naaswenner aangewys vir Kaleb van Aleppo en ontvang 'n silwer-ATKV-erepenning en R3 000 prysgeld. In die derde plek is Andries Cilliers vir Die Huis van Dawid. Hy ontvang 'n brons-ATKV-erepenning en R1 000 prysgeld.
Doel van die ATKV-Tienertoneelprojek:
Om 'n liefde vir Afrikaanse toneelspel en -kyk by hoërskoolleerders te kweek sodat leerders hulle eie kreatiwiteit en talente daardeur kan ontgin en ontwikkel. Lees meer hier.